
	1. Prikaz območja v širšem prostoru – izrez iz Plana          M  1:5000


	Priloge:



	
	- Odlok o spremembah in dopolnitvah Odloka o lokacijskem načrtu za območje stanovanjske gradnje med Kajuhovo in Tomšičevo ulico 

v Murski Soboti (zunanje ureditve)




	1.
	TEKSTUALNI DEL



1.0
SPLOŠNO

Predmetna sprememba lokacijskega načrta obravnava območje stanovanjskega naselja, ki se nahaja na južnem robu mesta Murska Sobota.

Obravnavano območje se ureja z Odlokom o lokacijskem načrtu za območje stanovanjske gradnje med Kajuhovo in Tomšičevo ulico v Murski Soboti (Uradni list RS, št. 94/2005) in Odlokom o spremembah in dopolnitvah Odloka o lokacijskem načrtu za območje stanovanjske gradnje med Kajuhovo in Tomšičevo ulico v Murski Soboti (Uradni list RS, št. 49/2010).  Odlok med drugim predpisuje v poglavju zunanje ureditve, da se ob cestah izvede ograja kot živa meja. Posamezni lastniki parcel pa želijo ob cestah imeti grajene ograje, za katero je potrebno pridobiti gradbeno dovoljenje za nezahtevne objekte. 

2.0 OPIS OBMOČJA  

Z veljavnim prostorskim aktom je znotraj obravnavanega območja predvidena ureditev stanovanjskega naselja. Predvidena je gradnja 34. individualnih stanovanjskih objektov. Del ureditev, predvidenih s prostorskim aktom je že izveden.
3.0
UREDITVE PREDVIDENE S PREDMETNO SPREMEMBO VELJAVNEGA PROSTORSKEGA AKTA
Predmetna sprememba veljavnega prostorskega akta le delno spreminja določila tega akta.
Glavna določila iz veljavnega prostorskega akta ostajajo nespremenjena. Tako je ostalo nespremenjeno število in tlorisni gabariti predvidenih objektov, skladu z določili prostorskega akta so načrtovane tudi vse zunanje ureditve (dovoz in dostop do objekta, število parkirnih mest, komunalni priključki).

Spremeni se le določilo 9. člena odloka, ki med drugim določa tudi dovoljeno izvedbo ograj znotraj območja. 
Z veljavnim odlokom se ograje na ulični strani lahko izvedejo le kot žive meje, ki se zasadijo 0,5 metra od parcelnih mej. 

Več lastnikov parcel znotraj območja je izrazilo željo, da bi si postavili grajeno ograjo na ulični strani in si s tem zagotovili ustrezno varnost. 

Glede na to, da je v celotnem mestu Murska Sobota dovoljena izvedba grajenih ograj iz različnih materialov, menimo, da je tudi znotraj tega območja smiselno dovoliti postavljanje takšnih ograj. 

Tako se s to spremembo odloka dovoljuje postavitev ograj maksimalne višine 1,20 m. Ograje so lahko izvedene kot živa meja ali kot trdne ograje iz drugih gradbenih materialov (žična ograja, kovinska, lesena, kamnita,…). Obcestna ograja se lahko postavi na parcelno mejo; v kolikor se izvede kot živa meja se le ta zasadi 0,5 m v notranjost parcele. V notranjosti območja se lahko ograje postavljajo na parcelno mejo, ob soglasju soseda. 
5.0
ZAKLJUČEK

S predvideno spremembo odloka, se požarnovarstveni in okoljevarstveni pogoji na obravnavanih parcelah, ne bodo bistveno spremenili. 
Predvidene spremembe pri zasnovi objekta tudi ne bodo bistveno vplivale na urbanistično oblikovanje območja. 
Predvidena zasnova ni v nasprotju z nobenim drugim določilom veljavnega prostorskega akta. V skladu z določili prostorskega akta je namembnost obravnavanega kompleksa, upoštevane so glavne gradbene linije, ureditev dovozov in komunalnih naprav.. 

S predvidenimi odstopanji se tudi ne spreminjajo pogoji  iz Smernic in Mnenj, ki so bila pridobljena na prostorski akt – vsi komunalni priključki ostajajo enaki, kot so bili predvideni z lokacijskim načrtom. 

